Publication: Magyar Közlöny
Issue: MK-2008-75 (Year: 2008, Number: 75)
Era: 2004-2010
Section: 31/2005. (X. 21.) TNM rendelet 1. § (2) bekezdésének
Paragraph Index: 1055

2. Az MMK 2009. április 30-ig közzéteszi, hogy az 1. , 2. és 3. számú mellékletekben megjelölt pontszámok az igénylések és a keretösszeg arányának alapulvételével milyen összegû támogatásnak felelnek meg. Az igényelhetõ támogatás összege egyenlõ a pályázó által elért pontszámok és az egy ponthoz tartozó támogatási összeg (pontérték) szorzatával. Az egy pontra esõ támogatás összege nem lehet több, mint 50 ezer forint. Amennyiben a meghatározott keretösszeg az adott évben nem kerül kimerítésre, a fennmaradó felosztható támogatási összeg hozzáadódik a következõ évi normatív dokumentumfilm-gyártási keretösszeghez. 250 ezer forint alatti normatív támogatás nem vehetõ igénybe. A fel nem használt pontok a következõ naptári évre átvihetõk, a fel nem használt keretösszeg a következõ naptári év keretösszegét emeli. VII. Pályázati díj A pályázati díj mértékét és fizetésének feltételeit a pályázat benyújtása idõpontjában hatályos Pályázati naptárnak a pályázati díjról szóló rendelkezései határozzák meg. Az igénybejelentés nem pályázatidíj-köteles. VIII. A normatív támogatás igénybejelentéséhez és igényléséhez benyújtandó dokumentumok

Source: https://magyarkozlony.hu/hivatalos-lapok/f7807d52b99cd6ac7936aa894e89832e6f5c5cf5/dokumentumok/933b877c6279534f13efb8c07f30c5bed5847881/letoltes